open-index/open-wikipedia-markdown huggingface dataset:
עוזי ג'ורג'

**עוזי ג'ורג**' (נולד ב-11 באפריל 1978) הוא במאי וידאו קליפים ומפיק מוזיקלי ישראלי, הבעלים של חברות ההפקות "ג'ורג' פרנסטס GP" וצוות "פריים תקשורת".

## ביוגרפיה
ג'ורג' עסק בתחום המוזיקה והקולנוע החל מנעוריו בהם השתתף בהפקת מופעי בית הספר ושידר בתחנת רדיו שהקים בבית ספרו.
בשנת 2003, הקים את חברת התקליטים GP. בראשית דרכה הפיקה החברה את הלהיט "תשובה לאהבה" של הרכב ההיפ הופ "זולה ממברס" וגרסת כיסוי של סאני דהרי וקוטג' לשיר "רוקד לקול הבנות" שביצע במקור אפרים שמיר.

ג'ורג' הפיק את האלבום "אמני ישראל שרים תיקון הכללי" בו ביצעו זמרים רבים ובהם אייל גולן, משה פרץ, ליאור נרקיס, חיים ישראל ונתי לוי משירי תיקון הכללי.

בנוסף כתב והלחין שירים רבים ובהם הדואט "שבועת הנצח" למושיק עפיה ורינת בר שהפיק יוסי בן דוד.

הוא הוציא לאור את האלבום "להתחיל מחדש" שהפיק בהפקה עצמאית ומכיל שירים בביצועו שכתב והלחין.

חברת ההפקות שבבעלותו הפיקה וביימה מאות קליפים לערוץ המוזיקה ובהם לשרית חדד ("מרוץ החיים", "מאחלת לך"), ליאור נרקיס ("מה תעשי למעני", "אם תרצי"), ישי לוי ("ריקוד רומנטי"), שלומי סרנגה וזוהר ארגוב ("עוד יום יבוא") וקובי פרץ ("נרקוד הלילה").

חלק מהקליפים שביים זכו בפרסים: הקליפ לשיר "וואי לי" שביצע עומר אדם זכה בקליפ השנה של ערוץ 24 לשנת 2014 והשיר "חיכיתי לו" של שרית חדד זכה בפרס "קליפ השנה" במסגרת טקס פרסי המוזיקה של MTV ישראל. השיר "עוד יום יבוא" שבו משולב שלומי סרנגה בצילומי ארכיון של זוהר ארגוב היה מועמד לפרס "קליפ העשור" בשנת 2008 בערוץ 24.

מתגורר בפתח תקווה.

## קישורים חיצוניים
* 

* הכר את היחצ"ן - עוזי ג'ורג', הבלוג של לינקטון, 24 באוקטובר 2013

קטגוריה:במאים ישראלים
קטגוריה:מפיקים מוזיקליים ישראלים
קטגוריה:ישראלים שנולדו ב-1978
No Mediocre

"**No Mediocre**" הוא סינגל שהוקלט על ידי הראפר האמריקאי טי. איי, ביחד עם הראפרית האוסטרלית איגי אזליה, מתוך אלבומו *Paperwork*. השיר יצא לאור ב-17 ביוני 2014, על ידי חברות התקליטים גראנד הסטל רקורדס וקולומביה רקורדס, כסינגל השני מתוך האלבום.

השיר הגיע למקום הראשון במצעד השירים שבגרמניה.

## רקע וכתיבה
השיר נכתב על ידי טי. איי ואיגי אזליה והופק על ידי מאסטרד. איגוד תעשיית ההקלטות האוסטרלי העניק לשיר את תואר הזהב, על מכירות של למעלה מ-35,000 עותקים במדינה, בעוד איגוד תעשיית ההקלטות האמריקאי העניק לו את תואר הפלטינה, על מכירות של למעלה מ-1,000,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-110 מיליון השמעות.

## וידאו קליפ
הווידאו קליפ של השיר צולם בסוף מאי 2014 בריו דה ז'ניירו, ברזיל והוקרן לראשונה ב-18 ביוני 2014, ב-MTV וב-VH1 ומאוחר יותר היה זמין ב-Vevo. הקליפ בוים על ידי דירקטור X והוא מתחיל כאשר ניתן לראות את טי. איי בפאבלה, כשהוא משחק בכדורגל. בהמשך, ניתן לראות את אזליה עצמה.

נכון לאוקטובר 2020, מונה הצפיות של הקליפ עומד על למעלה מ-320 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי איגי אזליה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:וידאו קליפים שבוימו על ידי דיירקטור X
קטגוריה:סינגלים בהוצאת קולומביה רקורדס
Tickets to My Downfall

***Tickets to My Downfall*** (בעברית: "**כרטיסים לנפילה שלי**") הוא אלבום האולפן החמישי של המוזיקאי האמריקאי משין גאן קלי. האלבום יצא ב-25 בספטמבר 2020 תחת הוצאת באד בוי רקורדס ואינטרסקופ רקורדס.

## רקע
משין גאן קלי, או בשם הלידה שלו - קולסון בייקר, הוציא לאור ארבעה אלבומי אולפן בין השנים 2010–2019. בעוד ארבעת אלבומי האולפן הראשונים שלו השתייכו יותר לסוגת הראפ, לקראת סוף העשור החל בייקר ליצור מוזיקה מסוגת מוזיקת הרוק. בשנת 2019 השתתף בייקר בסרט "הלכלוך", סרט ביוגרפי על להקת מוטלי קרו, שם גילם בייקר את דמותו של המתופף טומי לי. מאוחר יותר באותה השנה הוציא בייקר לאור את אלבומו הרביעי, "Hotel Diablo", שרצועת הסיום שלי הייתה "I Think I'm Okay", שיר רוק בהשתתפות יאנגבלאד ומתופף להקת בלינק-182, טראוויס בארקר. השיר יצא לאור כסינגל וצבר פופולריות - הוא הגיע למקום השמיני במצעד שירי הרוק השנתי של מגזין בילבורד והגיע למעמד פלטינה בארצות הברית.

לאחר הצלחת השיר, הקליטו בייקר ובארקר את השיר "Bloody Valentine". לאחר מכן הציע בייקר לבארקר לשתף איתו פעולה בהפקת אלבומו החמישי, ובארקר השיב בחיוב. בייקר התייחס לאלבום כ"פרויקט פופ פאנק" ללא שם. בארקר משמש כמפיק ומתופף לאורך כל האלבום.

שיתופי פעולה נוספים באלבום כוללים את ברט מקראקן מתלהקת דה יוזד, הלסי, בלאקבר, גודי גרייס, מוד סאן, טריפי רד, יאנג ת'אג ושיתוף פעולה נוסף עם יאנגבלאד. שיתופי הפעולה עם מקראקן ויאנגבלאד לא הופיעו בגרסה הרגילה, אך יצאו עם גרסת ה"דלוקס" של האלבום שיצאו לאחר כארבעה ימים.

## רשימת שירים

## מיקומי שיא

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי פופ-פאנק
קטגוריה:אלבומים שיציאתם נדחתה בעקבות מגפת הקורונה
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי כסף בממלכה המאוחדת
קטגוריה:אלבומי פלטינה בקנדה
קטגוריה:אלבומי חברת אינטרסקופ רקורדס
All Hands on Deck

**All Hands on Deck** הוא שיר שהקליטה הזמרת האמריקאית טינאשה לאלבום הבכורה שלה, Aquarius. השיר נכתב על ידי טינאשה, ביבי רקסה, סטארגייט וקשמיר קאט, והופק על ידי שני האחרונים. השיר בנוי מקו בס עבה ומקצב "ידידותי למועדונים", ותואר כ"אחות" של סינגל המוביל של האלבום, "2 On. ב-22 בפברואר 2015 פורסמה גרסת הרמיקס לשיר בהשתתפות הראפרית האוסטרלית איגי אזליה, והיה זמין להורדה דיגיטלית ב-24 בפברואר. הרמיקס היה לסינגל השלישי של האלבום, והוא נשלח לתחנות הרדיו העכשווי בארצות הברית.

השיר זכה לביקורות חיוביות מצד מבקרי המוזיקה, ששיבחו את מקצבו ואת קולה של טינאשה, תוך שם מכנים אותו כשיא באלבום. גרסת הרמיקס של אזליה זכתה גם היא לביקורת חיובית. טינאשה ביצעה את השיר בתחנות הרדיו KPWR ו-Nova 106.9, וכחלק מסיבוב ההופעות שלה, Aquarius Tour (שנים 2014–2015).

## רקע
השיר נכתב על ידי טינאשה, ביבי רקסה, סטארגייט וקמיר קאט, והופק על ידי שני האחרונים. סטארגייט וקשמיר קאט היו אחראים גם על הלחן ועל עיבוד הרצועה, ואילו הראשון הקליט את השיר עם טינאשה באולפני DownTown בניו יורק. שם השיר נחשף לראשונה בהכרזה על רשימת הרצועות של האלבום ב-27 באוגוסט 2014. לאחר מכן, העלתה טינאשה את הגרסה המקורית של השיר ב-SoundCloud שלה, יחד עם שאר האלבום ב-30 בספטמבר 2014. רקסה הודיעה על יציאתו של השיר כסינגל ב-23 בינואר 2015, בסנאפצ'ט. ב-9 בפברואר 2015, הודיעה טינאשה כי יציאת הסינגל תלווה בגרסה חדשה לשיר שתכיל בית נוסף של זמר אורח. בראיון ל-WZMX היא אמרה, "רציתי להוציא משהו קצת טרי, כי השיר נמצא באלבום כבר כמה חודשים, אז רציתי לתת למישהו בית חדש לגמרי".

ב-21 בפברואר 2015, פרסמה טינאשה את עטיפת הסינגל בחשבון האינסטגרם שלה. הרמיקס הרשמי פורסם כסינגל שיווקי לסיבוב ההופעות של אזליה, The Great Escape Tour. הרמיקס הושמע בבכורה ברדיו ב-WZMX, ב-23 בפברואר 2015. הרמיקס שימש כסינגל השלישי מתוך האלבום. השיר נכנס לתחנות הרדיו העכשווי, ויצא להורדה דיגיטלית בארצות הברית ב-24 בפברואר 2015. רמיקס נוסף בהשתתפות DeJ Loaf פורסם ב-8 ביוני 2015.

## הופעות חיות
טינאשה הצהירה כי הרצועה היא בין השירים האהובים עליה להופעה בלייב, יחד עם "2 On" ו-"Bated Breath". היא ביצעה לראשונה את "All Hands on Deck" בהופעה חיה ב-KPWR ב-14 באוקטובר 2014. מאוחר יותר ביצעה טינאשה את השיר בפסטיבל המוזיקה iHeartMedia ב-21 בינואר 2015, וכן בהופעה בתחנת הרדיו האוסטרלית Nova 106.9 ב-20 בפברואר 2015. השיר נכלל גם בסטליסט של סיבוב ההופעות של טינאשה, Aquarius Tour (שנים 2014–2015). טינאשה ואיגי אזליה ביצעו את גרסת הרמיקס של הרצועה לראשונה ב-Washington State Fair ב-22 בספטמבר 2015.

## רשימת השמעה
*; הורדה דיגיטלית

# "All Hands on Deck (רמיקס)"  - 3:40
*; הורדה דיגיטלית

# "All Hands on Deck (רמיקס)"  - 4:00
*; הורדה דיגיטלית

# "All Hands on Deck" [רצועה באלבום] - 3:41

## מיקומי שיא

## היסטוריית יציאות

## קישורים חיצוניים

## הערות שוליים

קטגוריה:שירי 2014
קטגוריה:סינגלים מ-2015
קטגוריה:שירי איגי אזליה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שהופקו על ידי סטארגייט
קטגוריה:שירים שהופקו על ידי קשמיר קאט
קטגוריה:שירים עם נושאים פמיניסטיים
קטגוריה:סינגלים בהוצאת RCA רקורדס
Pussy (שיר)

"**Pussy**" (מעוצב כ-"**Pu$$y**") הוא שיר של הראפרית אוסטרלית איגי אזליה, שנכלל במיקסטייפ הבכורה שלה, *[[Ignorant Art]]*. אזליה הוציאה קליפ פרובוקטיבי לשיר, שעזר בהצלחה שלו והפך את השיר לוויראלי, דבר שבהמשך עזר לצמיחה שלה כראפרית ברחבי העולם.

אזליה ביצעה את השיר באופן קבוע מאז צאתו לאור, כחלק מרשימות השירים בהופעותיה כולל גם בסיבוב ההופעות הראשון שלה "The New Classic Tour", שהתקיים בשנת 2014.

## רקע ופיתוח
"Pu$$y" הוקלט בלוס אנג'לס בשנת 2011, שם התגוררה אזליה מאז 2010 לאחר שעברה מאוסטרליה למיאמי כדי לפתח את קריירת השירה והראפ שלה, תוך שהוא הופק על ידי צ'ורדז די3 ופואגו מדראגס, כחלק ממיקסטייפ הבכורה שלה, *[[Ignorant Art]]*. השיר הוא הרצועה הרביעית במיקסטייפ וגרסה נוספת שלו שפרסמה אזליה באותה העת, מכילה דיאלוג בין אדי מרפי לגרייס ג'ונס; קטע שלקוח מתוך סרט הקומדיה הרומנטית "בומרנג", משנת 1992.

באוקטובר 2011, צ'ורדז די3 אמר על השיר: "ידעתי שאיגי היא כוכבת מהרגע הראשון שפגשתי אותה. כשעשינו "Pu$$y", ראיתי שיש לנו כאן פוטנציאל שעתיד להתממש ושזה רק עניין של זמן עד שכל העולם יראה את מה שאני ראיתי וחוויתי ממנה. אני אסיר תודה שהביקורות עליו היו חיוביות עד כה". אזליה דיברה על תשומת הלב שקיבלה בעקבות השיר: "בהחלט יש לי תוכניות ואני בכלל חשבתי שיש כאן שתי אופציות, או שהאנשים ישנאו את השיר הזה או שזה הוא יפתח לי את הדלתות הבאות בקריירה שלי. הוא [השיר] היה כל כך מחוץ לקופסה, שלא חשבתי שהוא יצליח". עוד היא הוסיפה כי "כתבתי את השיר הזה אך ורק כי אני נקבה וזכותי לדבר על איבר המין שלי, לא רק בגלל שאני סופר קינקית או משהו".

## ביקורת
כלפי השיר הופנו שלל ביקורות, הן חיוביות והן מעורבות. המגזין מיאמי ניו טיימס סקר את השיר באופן מקיף, תוך שפירט גם על ההופעה של אזליה עמו.

## וידאו קליפ
הווידאו קליפ הרשמי של "Pu$$y" צולם בשטחה של כנופיית הרחוב רולין שנות ה-60 בלוס אנג'לס, קליפורניה ובו אזליה וחברותיה אוכלות גלידות. הקליפ היה שנוי במחלוקת עקב הופעתו של ילד קטן בתוכו ועצם העובדה שאזליה עצמה ביצעה ושרה על דברים מיניים ואותו הילד, ראה הכל כביכול. לאחר ההפצה של הקליפ, היא הסבירה שאותו הילד "הוא הבן של אחד מהחברים שלי שהשתתף בקליפ ולא מצאו לו שמרף ולכן הוא הביא אותו עמו לסט הצילומים".

נכון לאוקטובר 2020, הפך הקליפ לוויראלי ביחס לקליפ בהוצאה עצמית ומונה הצפיות שלו עומד על למעלה מ-8 מיליון צפיות.

## קישורים חיצוניים

## הערות שוליים

קטגוריה:שירי איגי אזליה
קטגוריה:שירים באנגלית
טקס פרסי לורנס אוליבייה 2013

**טקס הענקת [[פרס אוליבייה|פרסי לורנס אוליבייה]] לשנת 2013** נערך ב-28 באפריל 2013 בבית האופרה המלכותית שבלונדון. חברת מאסטרקארד העניקה חסות לטקס בפעם השלישית ברציפות. את הטקס הנחו יו בונוויל ושרידן סמית' בליווי מוזיקה בביצוע תזמורת הקונצרטים של ה-BBC. שידור חי של הטקס הועבר ברדיו 2 של ה-BBC בהגשת קן ברוס. חלקים נבחרים מהטקס שודרו בטלוויזיה בערוץ ITV1.

## זוכים ומועמדים
שמות המועמדים הוכרזו ב-26 במרץ 2013.

## מבצעים אורחים
* מייקל בול, מבצע את "Love Changes Everything" מתוך *Aspects of Love*
* טייד ביסינגר, מבצע את "Electricity" מתוך "בילי אליוט - המחזמר"
* פטולה קלארק, מבצעת את "With One Look" מתוך המחזמר "שדרות סאנסט"
* הת'ר הדלי, מבצעת את "I Will Always Love You" מתוך המחזמר "שומר הראש"
* אידינה מנזל, מבצעת את "That's How I Say Goodbye" ו-"Don't Rain on My Parade"
* טים מינצ'ין, מבצע את "My House" from "מטילדה"
* מת'יו מוריסון, מבצע מחרוזת מתוך "סיפור הפרברים"
* שרידן סמית', מבצעת את "Diamonds Are a Girl's Best Friend"
* צוות שחקני *Top Hat*
* צוות שחקני "קברט"
* צוות שחקני "שורת המקהלה"
* צוות שחקני סיבוב ההופעות בממלכה המאוחדת של "קאטס"

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 8: "המקרה המוזר של הכלב בשעת לילה"
* 7: *Top Hat*
* 6: "סוויני טוד"
* 5: *The Audience* ו"נשקיני, קייט"
* 4: "שומר הראש", "משהו קוסמי" ו"הלילה השנים עשר"
* 3: "קברט"
* 2: *Apollo/Aeternum/24 Preludes*, "בילי באד", "שורת המקהלה", *The Effect*, "מסע ארוך אל תוך הלילה", "מקבת'", "האמן ומרגריטה", *Old Times* ו-*This House*

ההפקות הבאות זכו במספר פרסים:
* 7: "המקרה המוזר של הכלב בשעת לילה"
* 3: "סוויני טוד" ו-*Top Hat*
* 2: *Apollo/Aeternum/24 Preludes* ו-*The Audience*

## קישורים חיצוניים
* פרסי אוליבייה לשנת 2013

קטגוריה:טקסי פרס אוליבייה
קטגוריה:2013 בממלכה המאוחדת
רבי חנינא בן עגיל

**רבי חנינא בן עגיל (או עגול)**, אמורא ארצישראלי שחי בדור השלישי והרביעי לאמוראי ארץ ישראל, מוזכר בתלמודים ובמדרשים פעמים בודדות בלבד.

## אזכורו בתלמוד הבבלי
רבי חנינא בן עגיל מוזכר בתלמוד הבבלי במסכת בבא קמא בלבד, שם מסופר שהוא שאל את רבי חייא בר אבא (שכנראה היה רבו) מפני מה המילה "טוב" נאמרה רק בדיברות אחרונות (בפסוק "למען ייטב לך והארכת ימים") ולא בדיברות ראשונות. רבי חייא בר אבא טען שהוא כלל אינו יודע האם נאמרה מילה זו בדיברות השניות, ושלחו אל רבי תנחום בר חנילאי תלמידו של רבי יהושע בן לוי, שהיה בקי באגדה. רבי תנחום בר חנילאי אמר שרבי יהושע בן לוי לא לימד דבר זה, אך אמורא אחר אמר לו שהמילה טוב לא נכתבה בלוחות הראשונות מפני שסופן להשתבר. הגמרא מסבירה שה' לא רצה שהמילה "טוב" תישבר, משום ש.

## אזכורים בתלמוד הירושלמי ובמדרש
בתלמוד הירושלמי מוזכרת מימרא שאמר **רבי חנינא בר עגול** בשם "רבי חזקיה". היימן טוען שהגרסה בירושלמי מוטעית וצריך לגרוס להפך שרבי חזקיה אמר בשם רבי חנינא בן עגול, משום שרבי חנינא היה בדור השלישי ורבי חזקיה בדור הרביעי, אך יש המקיימים את הגרסה ומאחרים גם את רבי חנינא בן עגיל לדור הרביעי, או טוענים שמדובר ברבי חזקיה בן רבי חייא, בן הדור השני.

במדרש נאמר בשמו שהיו יהודים שבאו למשתה המפואר שערך אחשוורוש "בשנת שלש למלכו", ואחשוורוש שאל אותם האם אלוהיהם עתיד לתת להם שפע רב כמו שהוא נתן להם. היהודים ענו, שנאמר בפסוק  (), ו.

## קישורים חיצוניים
* 
* 
* 

## הערות שוליים

קטגוריה:הדור השלישי לאמוראי ארץ ישראל
קטגוריה:הדור הרביעי לאמוראי ארץ ישראל
Baby, I'm Jealous

"**Baby, I'm Jealous**" (בעברית: "**מותק, אני מקנאה**") הוא סינגל, שהוקלט על ידי הזמרת-יוצרת האמריקאית ביבי רקסה בשיתוף הראפרית אמריקאית דוג'ה קאט. השיר יצא לאור ב-9 באוקטובר 2020, כסינגל ראשון מתוך האלבום השני שלה *[[Better Mistakes]]*, על ידי חברת התקליטים וורנר רקורדס.

## רקע והפקה
ב-23 בספטמבר 2020, הופיע השיר בשזאם בו נכתב שהשיר הוא שיתוף פעולה עם הזמרת דוג'ה קאט. ב-4 באוקטובר, אפל מיוזיק חשפו כי השיר צפוי לצאת ב-9 באוקטובר. באותו היום פרסמה רקסה ברשתות החברתיות שהיא תפרסם "הודעה מיוחדת". למחרת היא הודיעה על צאתו של השיר וחשפה את עטיפתו.

## וידאו קליפ
הווידאו קליפ הנלווה שצולם לשיר בוים על ידי האנה לוקס דייוויס ופורסם בערוץ היוטיוב של רסקה ב-9 באוקטובר 2020, בסמוך לצאת הסינגל עצמו.
בו התארחו הכוכבות טיקטוק צ'ארלי ד'אמליו ואוואני גרג, ניקיטה דרגון.

## רמיקס
ב-25 בנובמבר 2020, נודע כי ביבי רקסה תוציא רמיקס רשמי של השיר בו תשתתף הזמרת-יוצרת הדומיניקנית נאטי נטשה. הרמיקס יצא לאור ב-27 בנובמבר באותה השנה, על ידי חברת התקליטים וורנר רקורדס.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ביבי רקסה
קטגוריה:שירי דוג'ה קאט
קטגוריה:שירי נאטי נטשה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי נאטי נטשה
קטגוריה:שירים שנכתבו על ידי פבלו באומן
קטגוריה:וידאו קליפים שבוימו על ידי האנה לוקס דייוויס
קטגוריה:שירים על קנאה
קטגוריה:סינגלים בהוצאת וורנר רקורדס
לי יואנהונג

**לִי יוּאַן-הוֹנְג** (1864–1928, במנדרינית: **黎元洪**) היה מצביא ופוליטיקאי סיני אשר שירת בתפקידי מפתח בימיה המוקדמים של הרפובליקה הסינית, ממשלת בייאנג ותקופת המצביאים.

## ביוגרפיה
לי היה בנו של מפקד ותיק בצבא שושלת צ'ינג אשר לחם נגד מרד טאיפינג. בשנת 1889 הוסמך לי לצוער בצי הסיני של צבא הקיסרות לאחר הכשרה באקדמיה צבאית בטיינג'ין. במסגרת שירותו השתתף במערכה על ים בוהאי במלחמת סין–יפן הראשונה ומאוחר יותר צורף לצבא בייאנג המחודש.

### מהפכה
בשנת 1911 הושם לי כמפקד אוגדת חיל רגלים בווהאן, בירת מחוז חוביי בעת החלה מהפכת שינהאי תחת קריאתו של סון יאט-סן נגד שלטונו המלוכני של פויי, קיסר סין. כאשר הממשלה בווהאן התפטרה נוכח המהפכה חייליו דחקו בלי להתמנות למנהיג דה פקטו של העיר. מאוחר יותר הוקמה הממשלה הרפובליקנית וב-1 בינואר 1912 עם מינויו של סון יאט סן לנשיא הרפובליקה הסינית, לי התמנה לסגנו, תפקיד אשר ימשיך לשרתו גם לתוך ימי שלטונו של יואן שה-קאי.

### נשיא
עם מותו של יואן שה-קאי ביוני 1916, סין התפרקה לתקופת המצביאים ולי; במרכז שלטונו שבבייג'ינג מונה מעצם תפקידו (כסגן) לנשיא הרפובליקה הסינית החדש. שלטונו של לי נעצר בעת הרסטורציה של המאנצ'ו כאשר איל מלחמה כבש את בייג'ינג וניסה לשחזר את השלטון הריכוזי של קיסר סין, דבר אשר נכשל תוך זמן קצר.

בשנת 1922 הפך לי לנשיא מחדש תחת השפעת הקליקה של קאו קון ופעל בניסיון להביא לאיחוד סין בעזרת דיפלומטיה ולא כוח צבאי. ניסיונותיו כשלו וביוני 1923 הודח מתפקידו כנשיא סין ולבסוף נפטר בטיינג'ין בשנת 1928 בעת הייתה העיר תחת סמכויות מפלגת הקוומינטנג אשר איחדה את סין.

## קישורים חיצוניים

* כתב עת על לי יואנהונג
* 

קטגוריה:נשיאי הרפובליקה הסינית
קטגוריה:מלחמות אזרחים באסיה
קטגוריה:סינים שנולדו ב-1864
קטגוריה:סינים שנפטרו ב-1928
Do It (שיר של קלואי x האלי)

**Do It** (בעברית: **עשה זאת** או **עשי זאת**) הוא סינגל שהוקלט על ידי צמד זמרות ה-R&B, קלואי x האלי, מתוך אלבום הבכורה שלהן, *[[Ungodly Hour]]*. השיר יצא לאור ב-14 במאי 2020, על ידי חברות התקליטים פארקווד אנטרטיינמנט וקולומביה רקורדס, כסינגל השני מתוך האלבום.

השיר הגיע למקום ה-63 במצעד הבילבורד הוט 100.
## רקע וכתיבה
השיר נכתב על ידי קלואי ביילי, האלי ביילי, סקוט סטורץ', ויקטוריה מונה, וינסנט ואן דן אנדה ואנטון קוהל-יורגנסן והופק על ידי סטורץ', אוודון ואסוטרי. ב-12 במאי 2020 פרסמו קלואי והאלי הצצה קצרה מתוך השיר "Do It" ברשת החברתית טיקטוק ולאחר מכן, יצרו "אתגר שירה" באפליקציה, שמטרתו לקדם את השיר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.

## וידאו קליפ
הווידאו קליפ הרשמי של "Do It" יצא לאור ב-15 במאי 2020, יום לאחר צאת השיר. את הווידאו קליפ בים סי פרינץ ואילו ההפקה שלו נעשתה על ידי חברת פרינג'וי פרודקשנס והכוראוגרפיה נעשתה על ידי קנדרה בראסי ואשנטי לידו. אנדרו מקדסי היה מנהל הקריאייטיב של הקליפ.

נכון לאוקטובר 2020, מונה הצפיות של הקליפ עומד על למעלה מ-33 מיליון צפיות.

## פרסים ומועמדויות

## מיקומי שיא

## רמיקס

בחצות, ב-4 בספטמבר 2020, הופץ רמיקס של "Do It", בהשתתפות הראפריות האמריקאיות דוג'ה קאט, סיטי גירלז ומולאטו, ללא הודעה רשמית מוקדמת. עם זאת, הוצאתו והדיבורים עליו נרמזו על ידי קאט, סיטי גירלז ומולאטו ברשתות החברתיות שלהן, טרם יצא באופן רשמי.

הרמיקס זכה להצלחה נאה, כאשר הגיע למקום ה-38 במצעד השירים של ניו זילנד.

### הרכב ומשמעות
"" כולל בתוכו כמה בתים חדשים מכל המשתתפות החדשות בו, תוך שמגזין Clash התייחס אליו כ"קרוע לגזרים וזאת, בנוסף לעובדה שהוא הורכב מחדש על ידי דוג'ה קאט, סיטי גירלז ומולאטו". המשתתפות נכללות גם במבוא של השיר, תוך שהן מציינות את שמן במהלכו. דוג'ה קאט שרה את הבית שלה ולאחר מכן, השיר המקורי "Do It", ממשיך. כלומר, קאט שרה את הבית שלה ורק לאחר שהיא מסיימת, ניתן לשמוע את קלואי והאלי. לאחר הפזמון השני, מתחילה לשיר את השיר מולאטו.

### מיקומי שיא

### היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2020
קטגוריה:שירי 2020
קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירים שנכתבו על ידי ויקטוריה מונה
קטגוריה:שירים שנכתבו על ידי סקוט סטורץ'
מיגלומורפה

ממוזער|''Diplura rodrigoi''
ממוזער|''Fufius lucasae''
**מִיגָלוֹמוֹרְפָה** (שם מדעי: Mygalomorphae; מילולית: "צורת חדף"; בעבר נקראה *Orthognatha*) היא אינפרא-סדרה של עכבישאים מתת-הסדרה אופיסתותלה והיא אחת משתי האינפרא-סדרות בתת-הסדרה לצד הקבוצה ארנומורפיה.

בני קבוצה זו מכילים פחות מינים, אך רובם גדולים יותר ובעלי ניבים (כליצרות) בולטים ומעוקלים קדימה. מרבית המינים בעלי גוף כבד הבולט בעיקר אצל הפרווניתיים, הגדולים שבעכבישים וחלקם גם מכוסים בשערות צורבות לאורך גופם. לעומת זאת הם מפיקים קורי עכביש קטנים וחלשים יותר משל הארנומורפים.

עכבישים אלה צדים בשיטות שונות, לרוב במארב לטרף מתחת לעלים או סלעים. ניביהם הגדולים עוזרים להם להחדיר ארס לתוך גוף טרפם ולהרוג אותו מהר. אחרים משתמשים ב"דלת מלכודת", בדומה לליפיסטידיים ועטים על טרף שדורך על הדלת הלא-נראית. המינים הגדולים ביותר ובראשם תראפוזה בלונדי, הכבד שבעכבישים שמגיע לרוחב 30 סנטימטרים ומשקל של 170 גרם, יכולים להרוג גם חולייתנים קטנים כמו עופות, זוחלים ומכרסמים קטנים.

הארס של רוב חברי הקבוצה חלש יחסית מכדי לפגוע באדם, למעט יוצאי דופן בודדים כמו עכבישי משפך אוסטרליים.

## מיון
*קבוצה Atypoidea
**משפחה Antrodiaetidae
**משפחה Atypidae
**משפחה Hexurellidae
**משפחה Mecicobothriidae
**משפחה Megahexuridae
*קבוצה Avicularioidea
**משפחה אקטינופודיים (Actinopodidae)
**משפחה Anamidae
**משפחה עכבישי משפך אוסטרליים (Atracidae)
**משפחה Barychelidae
**משפחה Bemmeridae
**משפחה קתזיניים (Ctenizidae)
**משפחה Cyrtaucheniidae
**משפחה Dipluridae
**משפחה Entypesidae
**משפחה Euagridae
**משפחה אוקטניזיים (Euctenizidae)
**משפחה Halonoproctidae
**משפחה משפכנים אוסטרלים (Hexathelidae)
**משפחה מלכודניים (Idiopidae)
**משפחה Ischnothelidae
**משפחה Macrothelidae
**משפחה Microhexuridae
**משפחה Microstigmatidae
**משפחה Migidae
**משפחה נמסידיים (Nemesiidae)
**משפחה Paratropididae
**משפחה Porrhothelidae
**משפחה Pycnothelidae
**משפחה Stasimopidae
**משפחה פרווניתיים (Theraphosidae)

## לקריאה נוספת
* 
## קישורים חיצוניים

*
קטגוריה:בעלי חיים שתוארו ב-1892
קטגוריה:טקסונים שתוארו בידי רג'ינלד אינס פוקוק
קטגוריה:טקסונים קיימים שהתפתחו בטריאס
כל כך יפה לך

**כל כך יפה לך** הוא אלבום האולפן השלישי של הזמר-יוצר הישראלי רותם כהן. האלבום יצא לאור ב-18 בדצמבר 2017.

שיר הנושא של האלבום, בו משתתף הזמר הקובני דסמר בואנו , והופק על ידי כהן יחד עם מתן דרור, זכה להצלחה רבה בישראל והגיע לפסגת מצעדי ההשמעות בתחנות השונות על פי נתוני "מדיה פורסט".

## רשימת רצועות

## קישורים חיצוניים

## הערות שוליים

קטגוריה:אלבומים בעברית
קטגוריה:אלבומים שהופקו על ידי מתן דרור
3D Systems

**3D Systems** היא חברה אמריקאית המפתחת, מייצרת ומשווקת מדפסות תלת־ממד.
## היסטוריה
החברה הוקמה בוולנסיה שבקליפורניה ב-1986 על ידי צ'אק האל, הממציא ובעל הפטנט של טכנולוגיות ה-Stereolithography להדפסה תלת-ממדית. עד אז פיתוח אבות טיפוס של מוצרים דרשו זמן וכסף רב לייצור. הדפסה תלת-ממדית הפחיתה את הוצאות המשאבים הללו תוך העלאת האיכות והדיוק של המודל שהתקבל. המערכות המוקדמות של החברה היו מורכבות ויקרות, ונדרשו לתכנון מחדש לפני שהשיגו כדאיות מסחרית. סוגיות עיקריות נגעו לסיבוכים הידרודינמיים וכימיים. בשנת 1996 שימוש בלייזר מצב מוצק אפשר להאל ולצוותו לשנות את החומרים שבשימוש המדפסת. מהנדסים בענפי התחבורה, ומוצרי הצריכה היו הלקוחות הראשונים והם השתמשו במדפסות למחקר ופיתוח מהיר של אבות טיפוס של מוצרים.

בשנת 2003 מונה אבי רייכנטל למנכ"ל החברה. האל נותר כחבר פעיל בדירקטוריון החברה ומשמש כמנהל הטכנולוגיה הראשי וסגן נשיא בכיר. בשנת 2005 העבירה את מטה לרוק היל שבדרום קרוליינה, עקב העלויות הנמוכות יותר מקליפורניה, ומענקים והטבות מס שקיבלה החברה. בשנת 2015 התפטר רייכנטל מתפקידו כנשיא ומנכ"ל 3D Systems, Inc. והוחלף, באופן זמני, על ידי אנדרו ג'ונסון. ב-4 באפריל 2016, מינה הדירקטוריון את ויומש ג'ושי לנשיא ומנכ"ל. ב-14 במאי 2020, מינה הדירקטוריון את ג'ף גרייבס לנשיא ומנכ"ל, החל מיום 26 במאי.
## פעילות בישראל
ב-30 ביולי 2014 רכשה 3D Systems את חברת ההדמיה הרפואית הישראלית סימביוניקס (Simbionix) ב-120 מיליון דולר במזומן. בעקבות הרכישה הקימה מרכז פיתוח בישראל. ב-24 בנובמבר 2014 רכשה 3D Systems את מלוא הבעלות בחברת התוכנה הישראלית סימטרון, תמורת 97 מיליון דולר במזומן.

## קישורים חיצוניים

* 

*  - ריאיון עם אבי רייכנטל
* 

## הערות שוליים

קטגוריה:חברות אמריקאיות הנסחרות בנאסד"ק
קטגוריה:ארצות הברית: תעשייה
אנטל פליישר (מנצח)

**אנטל פליישר** (בהונגרית: **Fleischer Antal**; מאקו, 30 במאי 1889 – בודפשט, 30 באוקטובר 1945) היה מנצח, מורה, מלחין, מורה למוזיקה יהודי-הונגרי.

## ביוגרפיה
אנטל פליישר נולד במשפחה יהודית להורים גוסטב פליישר, מנהל בנק ומריה ביננפלד. בתחילת המאה ה-20 עבר עם משפחתו לעיר סגד. הוא היה תלמידם של ויקטור הרצפלד, זולטאן קודאי וינוש קוסלר באקדמיה למוזיקה ע"ש פרנץ ליסט. בין השנים 1912 – 1915 היה הקורפטיטור (פסנתרן חזרות) והמנצח של "אופרת העם" של בודפשט. בין השנים 1915 – 1920 עבד בבית האופרה של בודפשט עם המנצח האיטלקי אֵגיסטו טנגו כקורפטיטור ומשנת 1920 עד 1945 כמנצח. בין השנים 1919–1935 עבד כמורה בבית הספר "מוזיקה הלאומית", היום על שם בלה ברטוק.
שמאל|ממוזער|350x350 פיקסלים|לוח הזיכרון של אנטל פלייש ברובע הששי של בודפשט, שדרת וארושליגטי 2.

## חייו הפרטיים
אשתו הייתה מרגיט, מרגיט (1882–1973), בתם של שמעון בֶּלְגרַדֶר ויאנקה גרובר אותה נשא לאישה ב־21 במרץ 1916 בבודפשט.

## עבודותיו שלו
* הוורד והזמיר (סימפוניה דרמטית)
* בלדת חצות (בלדה תזמורתית)

## לקריאה נוספת
* לקסיקון ביוגרפי הונגרי של אגנש קניירש 1978–1991 .1994. 
* לקסיקון הונגרי לאמנות הבמה של ג'רג' סקיי 1994. 
* וילמוס שומודי: אנטל פליישר (מוזיקה, 1961)
* אמאדה נמט: אנטאל פליישר (1972) ספר על אנטל פליישר - דרום הונגריה, 24 בפברואר 1973
* לקסיקון מוזיקלי ברוקהאוס-ריימן. המהדורה ההונגרית 1983–1985.
* לקסיקון דורוגי A-Zs. נכתב ונערך על ידי יהודית סולימאר, לאג'יוש קובאץ'. 2000.
* מי זה מי? לקסיקון בני דורינו. [1937].
* ספר המוזיקה ההונגרית. נערך על ידי אימרה מולנאר. 1936
* בנצה סאבולצ'י-טוט אלדר: לקסיקון מוזיקלי I-III. מהדורה חדשה מתוקנת. עורך ראשי: דר. דנס ברטה, בעריכתה של מרגיט טוט. בודפשט, חברת הוצאת מוזיקה, 1965.

## קישורים חיצוניים

## הערות שוליים

קטגוריה:בוגרי האקדמיה למוזיקה ע"ש פרנץ ליסט
קטגוריה:מלחינים הונגרים
קטגוריה:מלחינים יהודים הונגרים
קטגוריה:מורים למוזיקה בהונגריה
קטגוריה:מנצחים הונגרים
קטגוריה:מוזיקאים יהודים הונגרים
קטגוריה:ניצולי השואה: הונגריה
קטגוריה:מנצחים יהודים הונגרים
קטגוריה:מאקו (עיר): אישים
קטגוריה:הונגרים שנולדו ב-1889
קטגוריה:נפטרים ב-1945
ארנומורפיה

[ממוזער|[קופצניים|עכביש קופצן]]
[ממוזער|[ענבלניים|ענבלן]]
**אָרָנֶאוֹמוֹרְפָה** (שם מדעי: Araneomorphae; בעבר נקראה **Labidognatha**) היא אינפרא-סדרה של עכבישאים מתת-הסדרה אופיסתותלה, והיא אחת משתי האינפרא-סדרות בתת-הסדרה לצד הקבוצה מיגלומורפה. קבוצה זו כוללת את מרבית העכבישים המודרניים ומרבית העכבישים המוכרים.

קבוצה זו מכילה מאות מיני עכבישים השונים בגודלם וצורתם. חלקם גדולים מאוד כמו המברישניים, העוקפים אף את הטרנטולות בגודלם, בעוד אחרים זעירים. הם בעלי גפיים ארוכות, גוף קטן יחסית וכליצרות דמויות-ניבים קטנות יחסית וישרות ולחלקם ארס קטלני כמו אצל האלמנה השחורה או הארסניים המסוכנים.

מינים אלה יכולים לבנות קורים גדולים וחזקים, איתם הם יכולים ללכוד חרקים בקלות. חלק מהמינים הם טורפים אורבים המשתמשים בדלתות מלכודת או בפיתיון והסרטבישיים ממתינים לטרף על פרחים. כמה מינים כמו הזאבניים אף רודפים אחרי הטרף בלי לטוות קורים.

## משפחות

## לקריאה נוספת
* 
## קישורים חיצוניים

*
קטגוריה:בעלי חיים שתוארו ב-1892
קטגוריה:טקסונים שתוארו בידי אז'ן סימון
אופיסתותלה

**אופיסתותלה** (שם מדעי: Opisthothelae) היא תת-סדרה של עכבישאים המכילה את כל משפחות העכבישים הקיימות למעט הליפיסטידיים, ששייכים לתת-הסדרה הפרימיטיבית מסוטליים.

קבוצה זו מחולקת לשתי קבוצות: מיגלומורפה וארנומורפיה. הקבוצה הראשונה כוללת מינים בעלי גוף גדול יותר, רובם מכוסי שערות צורבות והם בעלי כליצרות הפונות כלפי מעלה והחוצה. הקבוצה השנייה, המכילה יותר מינים, בעלת גוף קטן יחסית, גפיים ארוכות וכליצרות הנוטות באופן ישר והם מייצרים קורים חזקים ביותר. בשתי הקבוצות מינים ארסיים שלרוב הורגים חרקים ופרוקי-רגליים אחרים כשהגדולים מביניהם יכולים לטרוף גם חולייתנים קטנים. מעט מאוד מהמינים מסכנים אנשים, כשהבולטים מביניהם הם אלמנה שחורה, עכביש נודד ברזילאי ומשפכן סידני.

## מיון
* מיגלומורפה (Mygalomorphae)
* ארנומורפיה (Araneomorphae)

## לקריאה נוספת
* 
## קישורים חיצוניים

קטגוריה:בעלי חיים שתוארו ב-1892
קטגוריה:טקסונים שתוארו בידי רג'ינלד אינס פוקוק
קטגוריה:עכבישאים
The New Classic Tour

**The New Classic Tour** הוא סיבוב ההופעות הראשון של הראפרית איגי אזליה אשר היה נועד לקדם את אלבומה The New Classic. הוא החל יומיים לאחר צאת האלבום והסתיים חצי שנה לאחר מכן. סיבוב ההופעות התרחש ברובו בצפון אמריקה וכלל גם מספר הופעות בפסטיבלים באירופה.

## רשימת השירים
נכון להופעה שהתקיימה ב-19 באוקטובר:

# "Beat Down"
# "Fuck Love"
# "Bounce"
# "My World"
# "Rolex"
# "Don't Need Y'all"
# "Change Your Life"
# "Lady Patra"
# "Pussy"
# "Murda Bizness"
# "Drop That Shit"
# "Fancy"
# "Flexin’ & Finessin’"
# "Quicktime"
# "Black Widow"
# "Work"

## תאריכי הופעות

## קישורים חיצוניים

* 

## הערות שוליים

קטגוריה:סיבובי הופעות מ-2014
קטגוריה:סיבובי הופעות של איגי אזליה
קולין וודל

**קולין טוד ג'רארד ווּדֵל** (באנגלית: **Colin Todd Gerard Woodell**; נולד ב-20 בדצמבר 1991) הוא שחקן אמריקאי. הוא ידוע בעיקר מתפקידיו כריק בטנקורט בסדרה "הטיהור" (2018), מהופעתו בתור צ'ארלי וור בסדרה "הדיילת" (2020) בתור מטיאס או'בריאן בסרט "הסר חבר: רשת אפלה" משנת 2018, ובתור צ'ארלס בסרט "קול קדומים" משנת 2020. 

## ביוגרפיה
וודל נולד בסן פרנסיסקו, קליפורניה, שם למד במכינה הקדם אקדמית על שם איגנטיוס הקדוש בסן פרנסיסקו. את הכשרתו והופעותיו המקצועיות הראשונות הוא החל בקונסרבטוריון האמריקאי לתיאטרון . הוא עבר ללוס אנג'לס, שם למד בבית הספר לדרמה של אוניברסיטת דרום קליפורניה ורכש תואר ראשון באמנויות התיאטרון.

## קריירה
וודל שיחק גם את איידן בסדרת הטלוויזיה "המקוריים", טיילר ריצ'מונד בסדרה  "השורד המיועד" ורונלד סטורגיס בסדרה "הסקס של מאסטרס" משנת 2013 עד 2016. כן גילם תפקידים קטנים בסרטים "חיפוש" בהפקת "סרטי סוני" ו-"Bazelevs" ו-"XOXO" המקורי של נטפליקס.

בתיאטרון הופיע וודל באוף ברודוויי במחזה "עיר גוססת" מאת כריסטופר שין . המחזה הועלה בשנת 2019 על ידי קבוצת התיאטרון "" והיה מועמד לפרס פוליצר לדרמה. בשנת 2017 שיחק וודל בתפקיד אדמונד טיירון בהפקת המחזה "מסע ארוך אל תוך הלילה" של תיאטרון "" בלוס אנג'לס.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי אוניברסיטת דרום קליפורניה
קטגוריה:אמריקאים שנולדו ב-1991
Great Escape Tour

**Great Escape Tour** היה אמור להיות סיבוב ההופעות השני של הראפרית איגי אזליה על מנת לקדם את אלבום הבכורה שלה וההוצאה המחודשת שלו אך לבסוף בוטל. סיבוב ההופעות היה אמור להתקיים ב-18 בספטמבר 2015 בקליפורניה ועד ה-27 באוקטובר בערים נוספות בצפון אמריקה כמו בוסטון, טורונטו, דנבר ועוד. ב-29 במאי נודע כי סיבוב ההופעות בוטל עקב מכירות כרטיסים נמוכות מדי. בנוסף גם תוכנן סיבוב ההופעות שהיה אמור לקדם את אלבומה השני ב-2016 אך גם הוא בוטל ובהמשך הראפרית ביטלה גם סיבוב הופעות ב-2018.

## הצלחה מסחרית
אחריי שהחלו מכירות הכרטיסים להופעות פרובס הכריזו כי הכרטיסים לשתי הופעות הראשונות נמכרות כהלכה. בתחילת 2015 נחשף כי הכרטיסים של סיבוב ההופעות ממוקמים במקום ה-14 ברשימת סיבובי ההופעות עם הכרטיסים היקרים ביותר לאותה שנה. אם כי בשוק המשני מחיר הממוצע לכרטיס היה 167 דולר ובכך סיבוב ההופעות היה לאחד מסיבוב ההופעות עם הכרטיסים היקרים ביותר בשוק המשני.

## תאריכי הופעות

## הערות שוליים

קטגוריה:סיבובי הופעות מ-2015
קטגוריה:סיבובי הופעות של איגי אזליה
קטגוריה:סיבובי הופעות מבוטלים
On a Clear Day You Can See Forever

**On a Clear Day You Can See Forever** (בעברית: **ביום בהיר אפשר לראות לנצח**) הוא פסקול של סרט בעל אותו השם, בכיכובם של ברברה סטרייסנד ואיב מונטאן. הפסקול הופץ ב-1 ביולי 1970 על ידי חברת התקליטים האמריקאית קולומביה רקורדס.

## סוגה
מבחינה מוזיקלית האלבום כולל מוזיקת מקהלה ותזמורת חיה. מתוך האלבום לא יצאו סינגלים רשמיים מלבד שיר הנושא אשר יצא כסינגל שיווקי. המפיק והמפיק בפועל של האלבום היה וואלי גולד אשר לימים עבד עם סטרייסנד גם על אלבומים שלה. המחזמר
נכתב על ידי אלן ג'יי לרנר והולחן על ידי בורטון ליין. בשנת 2008 האלבום יצא מחדש על גבי תקליטור.

## ביקורת והצלחה
המבקרים שיבחו את האלבום ואת היכולות הווקאליות של סטרייסנד. אם כי מבחינה מסחרית זהו אחד האלבומים שפחות הצליחו בארצות הברית באותה תקופה כאשר הגיע למקום ה-108 בלבד במדינה. אם כי עבור מונטאן זהו היה אחד האלבומים המצליחים שלו במדינה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:פסקולים באנגלית
קטגוריה:אלבומי חברת קולומביה רקורדס
Never Gonna Give You Up

**Never Gonna Give You Up** הוא סינגל שהוקלט על ידי הזמר הבריטי ריק אסטלי, אשר יצא לאור כסינגל הבכורה שלו ב-27 ביולי 1987. השיר נכתב והופק על ידי סטוק אייטקן ווטרמן ויצא כסינגל הראשון מתוך אלבום הבכורה של אסטלי, Whenever You Need Somebody. השיר הגיע למקום הראשון במצעדי הפזמונים במדינות רבות, בהם מצעד הסינגלים הבריטי, בו שהה כחמישה שבועות במקום הראשון ובילבורד הוט 100. השיר זכה בפרס לסינגל בריטי בטקס פרסי המוזיקה הבריטית לשנת 1988. הווידאו קליפ של השיר הפך לתופעת אינטרנט פופולרית, שהוקנה לה השם "ריקרולינג". בעקבות כך, זכה הקליפ בשנת 2008 בפרס "המשחק הטוב ביותר" בטקס פרסי המוזיקה של MTV אירופה.

## הפקה
השיר הוקלט באולפני PWL בדרום לונדון. הבס בשיר הופק באמצעות הסינתיסייזר הדיגיטלי "Yamaha DX7", תוך שנעשה שימוש גם בכלי האלקטרוני "Linn 9000" עבור תופים וסקוונסר. מייק סטוק , שהשתתף בהפקת השיר, טען כי להיטו של הזמר האמריקאי קלונל אברמס , "Trapped" משנת 1985 השפיע רבות על הפקת השיר.

## הצלחה
ב-12 במרץ 1988 השיר הגיע למקום הראשון במצעד הבילבורד הוט 100 האמריקאי. בנוסף, הגיע לצמרת של כ-25 מצעדים שונים ברחבי העולם. במצעד הסינגלים הבריטי, שהה השיר במקום הראשון כ-5 שבועות רצופים.

## ריקרולינג

השיר שימש כנושא למתיחה אינטרנטית פופולרית בשם "ריקרולינג", תוך שימוש בקישורים מטעים (בדרך כלל כתובות URL מקוצרות) המפנים לקליפ השיר. המקור למתיחה הוא במערכת הפורומים 4chan במאי 2007, בה זכתה המתיחה לפופולריות רבה באינטרנט לאחר השימוש בה ביום הכזבים הבינלאומי אחד באפריל בשנת 2008 על ידי חברות מדיה ואתרים שונים, בהם פלטפורמת שיתוף הווידאו יוטיוב, בה כל הקישורים לסרטוני וידאו בדף הבית הפנו לקליפ של השיר.

## השפעה ומורשת
בשנת 2018 השיר נכלל במקום ה-33 ברשימת 50 השירים הטובים ביותר משנות ה-80 של מגזין Time Out.

על פי דיווחים, השיר הושמע כחלק ממסע פסיכולוגי לשכנוע הדיקטטור הפנמי מנואל נורייגה להיכנע במהלך הפלישה האמריקאית לפנמה בשנת 1989, יחד עם שירים אחרים כ-"I Fought the Law" של להקת הקלאש.

בשנת 2020 דירג הגרדיאן את השיר במקום 44 ברשימת "The 100 greatest UK No 1s".

### רשימות כל הזמנים

## וידאו קליפ
הווידאו קליפ הרשמי של השיר בוים על ידי סימון וסט  והועלה לערוץ היוטיוב של אסטלי ב-25 באוקטובר 2009. ב-29 ביולי 2021, הקליפ חצה את סף מיליארד הצפיות.

## רשימת השמעה

; סינגל 7"

#  – 3:32
#  – 3:30

; מקסי 12"

#  – 5:46
#  – 6:19
#  – 3:32
#  – 7:01
#  – 6:23

; מקסי 12"

#  – 5:48
#  – 6:21
#  – 3:32

; סינגל 12"

#  – 6:30
#  – 7:00

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי דאנס-פופ
קטגוריה:מוזיקה: תופעות אינטרנט
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת RCA רקורדס
Barbra Streisand's Greatest Hits

**Barbra Streisand's Greatest Hits** (בעברית: **אוסף הלהיטים של ברברה סטרייסנד**) הוא אלבום להיטים של הזמרת ברברה סטרייסנד, אשר יצא ב-1 בינואר 1970 על ידי קולומביה רקורדס. האלבום מכיל אוסף של שירים בולטים שהוציאה הזמרת עד לאותה עת כמו השיר "People" שהיה לשיר הראשון שלה להיכנס לעשירייה הפותחת בארצות הברית, ו-"Second Hand Rose" שנכנס ל-40 Top בארצות הברית.

בשנת 1986, האלבום הופץ מחדש על גביי דיסק וב-2006 הופץ בפעם השלישית בשם The Hits.

## ביקורת והצלחה
הביקורות לאלבום היו חיוביות. מגזין רולינג סטון נתן לאלבום ציון של 5 כוכבים מתוך 5. גם "AllMusic" נתנו ביקורת חיובית לאלבום כאשר כינו אותו כ"אלבום אשר היה חיוני להמצאת הקריירה מחדש של סטרייסנד". האלבום זכה להצלחה רבה בארצות הברית כאשר הגיע מדינה למעמד פלטינה כפולה.

גם באוסטרליה ובריטניה זכה להצלחה בולטת כאשר הגיע בשתי המדינות למעמד אלבום זהב.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:אלבומי אוסף באנגלית
קטגוריה:אלבומים שהופקו על ידי מייק ברניקר
קטגוריה:אלבומי חברת קולומביה רקורדס
Hello, Dolly!

**** (בעברית: **הלו, דולי!**) הוא פסקול המבוסס על מחזמר באותו השם, אשר יצא באוקטובר 1969 ובוצע במקור על ידי ברברה סטרייסנד, וולטר מתאו ומיכאל קרופורד. הפסקול יצא במקור על גביי תקליט על ידי פוקס המאה ה-20 רקורדס אך בשנת 1994, הוא יצא מחדש על גבי תקליטור על ידי פיליפס רקורדס.

זהו האלבום השני של סטרייסנד שלא יצא דרך חברת התקליטים קולומביה רקורדס (הראשון - גרסת המחזמר של "מצחיקונת" (1964)).

## עטיפה
העטיפה של האלבום עוצבה על ידי סטודנט אנונימי בשם ריצ'רד אמסל אשר זכה בתחרות ארצית שהייה לעיצוב העטיפה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:פסקולים באנגלית
אלן נג'ייה

**אלן נג'ייה** (באנגלית: **Allen Njie**; נולד ב-26 ביולי 1999) הוא כדורגלן ליברי, המשחק בעמדת הקשר בוואדוץ.

## קריירה
נג'ייה התחיל את הקריירה שלו בקבוצת הנוער "פפר", ממנה עבר לקבוצת LISCR.

בקיץ , נג'ייה חתם בגראסהופרס ציריך מהליגה השווייצרית השנייה. ב-20 ביולי 2019, נג'ייה ערך את הופעת הבכורה שלו בקבוצה בהפסד 1–2 לסטאד לוזאן אושי. ב-20 בספטמבר, כבש את שער הבכורה שלו בקבוצה בניצחון 1–2 נגד קריאנס.

ב-6 באוקטובר 2020, נג'ייה סיכם בבני סכנין מליגת העל, אך העסקה לא יצאה לפועל.

ב-19 בפברואר 2021, נג'ייה הושאל לסלאבן בלופו מליגת העל הקרואטית.

ב-22 ביולי 2018, נג'ייה ערך את הופעת הבכורה שלו בנבחרת ליבריה בתיקו 0-0 נגד .

ב-20 בדצמבר 2023 חתם בוואדוץ מליגת האתגר השווייצרית.

## תארים
; LISCR
*ליגת העל הליברית: 

## קישורים חיצוניים

## הערות שוליים

קטגוריה:כדורגלנים ליברים
קטגוריה:קשרי כדורגל ליברים
קטגוריה:כדורגלני LISCR
קטגוריה:כדורגלני גראסהופרס ציריך
קטגוריה:כדורגלני סלאבן בלופו
קטגוריה:כדורגלני אראו
קטגוריה:כדורגלני פ.צ. ואדוץ
קטגוריה:כדורגלני נבחרת ליבריה
קטגוריה:ספורטאים זרים בשווייץ
קטגוריה:ספורטאים זרים בקרואטיה
קטגוריה:ליברים שנולדו ב-1999
האיקואו

**הָאיקוֹאוּ** (בסינית: **海口**; בפין-יין: **Hǎikǒu**; מילולית: "פה הים") היא נציבות עירונית, עיר הבירה והעיר המאוכלסת ביותר במחוז האינאן שבדרום הרפובליקה העממית של סין. על פי מפקד האוכלוסין משנת 2020, התגוררו בנציבות העירונית כ-2.87 מיליון תושבים.

האיקואו שימשה במקור עיר נמל עבור צ'יונגשאן. האיקואו התפתחה כנמל במהלך המלחמה הסינית-יפנית השנייה בעקבות הכיבוש היפני. לאחר המלחמה, האיקואו והאינאן נותרו תחת שליטה לאומנית עד למבצע הנחיתה באי האינאן, אז נפלה בידי השלטון הקומוניסטי. בעיר שוכן הקמפוס המרכזי של אוניברסיטת האינאן. מקדש חמשת האדונים שוכן בדרום-מזרח העיר.

בשנת 2013 נחתם ברית ערים תאומות בין האיקואו למודיעין-מכבים-רעות.

## היסטוריה
האיקואו שימשה במקור כנמל עבור צ'יונגשאן, הבירה המנהלית העתיקה של האי האינאן, שנמצאת כ-5 קילומטרים מדרום מזרח. במהלך ההיסטוריה המוקדמת שלה, הייתה האיקואו חלק ממחוז גואנגדונג. במאה ה-13 התבצרה והפכה למוצב צבאי תחת שושלת מינג (1368-1644). הנמל ממוקם מערבית לפתחו של נהר נאנדו, הנהר העיקרי של האינאן. כאשר צ'יונגשאן נפתח לסחר חוץ על פי חוזה טיינג'ין בשנת 1858, החלה האיקואו להתחרות בעיר המנהלית הישנה. בשנת 1926 עקפה האיקואו את קיונגשאן באוכלוסייה והוכרזה כעיר מנהלית נפרדת. העיר התפתחה כנמל במהלך המלחמה הסינית-יפנית (1937–1945), כאשר היפנים פלשו לאי האינאן.

העיר והאי האינאן נשארו בשליטתם של הלאומנים עד אפריל 1950, אז נפלו בידי הקומוניסטים במהלך מבצע הנחיתה באי האינאן.

מאז 1949 שמרה האיקואו על מעמדה כנמל הראשי של האינאן, ומטפלת ביותר ממחצית הסחר הכולל של האי. היא החליפה את קיונגשאן כבירה המנהלית של האי. בשנת 1988 הפכה האיקואו לעיר במעמד מחוז, כמו גם לבירת מחוז האינאן שהוקם בתקופה זאת.

העיר העתיקה של האיקואו כוללת בניינים ישנים שנבנו ברובם על ידי סינים עשירים מהיבשת וכן על ידי סינים המתגוררים מעבר לים וחזרו למולדתם. סגנון בניית הבתים הוא שילוב סגנונות: פורטוגלי, צרפתי ושל דרום-מזרח אסיה. הרחובות חולקו בעבר לאזורים שונים המוכרים מוצרי רפואה סינית ומערבית, משי ובגדים מחויטים, דגים ובשר טרי, מכירת קטורת, נרות, נייר, דיו וסחורות אחרות.

## גאוגרפיה
[שמאל|ממוזער|250px|[קו רקיע|קו הרקיע של האיקואו]]
הנציבות העירונית האיקואו משתרעת על פני 2,240 קמ"ר בצפון-מזרח האי האינאן וגובלת ממזרח בנפה העירונית , בנפות  ו מדרום וממערב בהתאמה וב מצפון, מול  שבנציבות העירונית גָ'אנְגְ'יָאנְג שבמחוז גואנגדונג. רוב שטח העיר כמעט לחלוטין שטוח ורק מטרים ספורים מעל פני הים.  מתפתל דרך הצד המזרחי של העיר וזורם צפונה אל .

, המהווה חלק מרובע מיילאן, מופרד מהחלק העיקרי של האיקואו על ידי נהר האידיין, יובל של נהר . הגישה לאי היא באמצעות אחד מתוך ארבעה גשרים, כשהגדול מביניהם הוא , המחבר בין האי לבין שאר הרובע בשפך הנהר האידיין. ממזרח למערב, שלושת חיבורי הכבישים הנותרים מסופקים על ידי הגשרים זֶ'נְמִין, חֶפִּינְג ושִׂינְבּוּ.

ישירות לצפון-מזרח האיקואו ומזרחית לאי האידיין נמצא .

## חלוקה מנהלית
הנציבות העירונית האיקואו מחולקת לארבעה רבעים:

## ערים תאומות
* 
* 

## גלריה

Haikou skyline 6 - 2009 09 07.jpg|מבט מרחוב בינהאי לכיוון דרום
Haikou skyline 3 - 2009 09 07.jpg|גשר המאה בהאיקואו
Hainan Library 01.jpg|הספרייה המחוזית של האינאן
Hainan Museum 01.jpg|מוזיאון האינאן
Haikou customs building.jpg|בניינים בהאיקואו


## קישורים חיצוניים

* 
* 

## הערות שוליים

קטגוריה:מחוזות הרפובליקה העממית של סין: ערי בירה
קטגוריה:הרפובליקה העממית של סין: נציבויות עירוניות
קטגוריה:ערי מיליונים
קטגוריה:ים סין הדרומי: ערי נמל
אוגוסט איימס

**מרסדס גרבווסקי** (באנגלית: **Mercedes Grabowski**; 23 באוגוסט 1994 – 5 בדצמבר 2017), שנודעה בשם הבמה **אוגוסט איימס** (**August Ames**), הייתה שחקנית פורנוגרפיה ודוגמנית קנדית.

עד התאבדותה, איימס הספיקה להופיע ב-406 סצנות במהלך הקריירה שלה כשחקנית פורנוגרפיה.

## ביוגרפיה
[190px|ממוזער|ימין|אוגוסט איימס באירוע "AVN", ינואר [2015.]]
מרסדס גרבווסקי נולדה ב-23 באוגוסט 1994 בעיר אנטיגוניש שבפרובינציית נובה סקוטיה, קנדה מוצאה האתני פולני בעיקרו, אך היו לה גם שורשים אפרו-אמריקאיים. שני הוריה עבדו בצבא, והיא העבירה את רוב ילדותה בבסיסים ולצד חיילים.

אמה סבלה מהפרעה דו-קוטבית שהשליכה על הטיפול בבתה, וסבה מצד אביה התעלל בה מינית. היא התלוננה על התעללות זו להוריה, אך הם סירבו להאמין לה ושלחו אותה למגורים סגורים תחת השגחה רפואית. בהתבגרותה, היא עבדה כאומנת ומאמנת רכיבה על סוסים. כתוצאה מהטראומה הנפשית מילדותה הקשה סבלה בבגרותה מהפרעה דו-קוטבית, הפרעת זהות דיסוציאטיבית, דיכאון קליני וחרדות.

בשלהי 2013, כשהייתה בת 19, גרבווסקי עברה אל לוס אנג'לס על מנת לפצוח בקריירה כשחקנית פורנוגרפיה. היא נטלה את שם הבמה "אוגוסט איימס", וזכתה לפופולריות רבה במהרה. היא הופיעה, בין היתר, בסרטונים של חברות ההפקה "Brazzers" ו-"Evil Angel", ובמהלך חייה הספיקה להשתתף ב-406 סרטונים בסך הכל. כמו כן, היא הועמדה לשלל פרסים. במהלך עבודתה הכירה את המפיק קווין מור, לו נישאה ב-2016.
### מוות
ב-3 בדצמבר 2017, איימס פרסמה ברשת החברתית "Twitter" כי היא סירבה להשתתף בסרטון עם גבר המשתתף גם בפורנוגרפייה הומוסקסואלית, מכיוון שהוא לא ביצע בדיקות הנוגעות להעברה של מחלות מין. פרסום זה גרר ביקורת קשה נגד איימס, והיא סבלה מבריונות רשת נרחבת. אחד מעמיתיה לתחום, השחקן הפאנסקסואל ג'קסטון וילר, אף קרא לה ליטול גלולות ציאניד. מצידה, איימס ציינה כי היא ביסקסואלית ותומכת נלהבת של הקהילה הגאה, אם כי יש לה זכות לממש את האוטונומיה המינית שלה.

ב-5 בדצמבר, יומיים לאחר פרוץ הסערה התקשורתית, איימס התאבדה, והיא נמצאה בלילה תלויה בחבל על עץ בפארק ציבורי הסמוך לביתה. ברכבה נמצא מכתב התאבדות. בנתיחה שלאחר המוות, נמצאו בגופה סמי קוקאין וקנאביס ותרופות נוגדות דיכאון וחרדה מסוג סרטרלין ואלפראזולאם.

התאבדותה יצרה אפקט ורתר, ואחריה התאבדו כמה שחקניות נוספות.

קרוביה של איימס הצהירו כי בריונות הרשת ממנה היא סבלה בימיה האחרונים היא זו שהובילו אותה לשים קץ לחייה. ב-2018, התפרסם תחקיר של העיתונאי ג'ון רונסון על מכלול הנסיבות הטרגיות שהובילו להתאבדות. נחשף כי מפיקים בתעשיית הפורנוגרפיה ניצלו את מעמדה כמהגרת מקנדה לרעה, זאת כשעיכבו בכוונה את התשלום בגין עבודתה ומנעו ממנה את זכויותיה. משפחתה וחבריה הואשמו בכך שלא סייעו לה להתמודד עם בעיותיה הנפשיות כראוי, ונקבע כי בעלה מור לא העניק לה יחס ראוי ו"התיר" לה ליפול לאלכוהוליזם ושימוש בסמים. רונסון ציין כי במצב נתון זה של חייה, היו שני טריגרים להתאבדות של איימס – הראשון הוא בריונות הרשת, והשני הוא סרט פורנוגרפי בו השתתפה לצד השחקן מרקוס דופרי. לדבריו של רונסון, במהלך שלב הצילומים דופרי הכה אותה והתעלל בה בצורה קשה. צוות ההפקה לא התערב במקרה והמשיך לצלם "כרגיל", ואיימס שראתה באירוע אונס שוכנעה שלא להתלונן מתוך איום כי התשלום על הסצנה יתבטל אם תעשה כך. אותו סרט, שהיה האחרון בו איימס השתתפה, נגנז ונמחק לחלוטין מרשת האינטרנט.

## קישורים חיצוניים

* 

## הערות שוליים

קטגוריה:שחקניות פורנוגרפיה
קטגוריה:ביסקסואליות קנדיות
קטגוריה:מתאבדות
קטגוריה:שחקנים להט"בים קנדים
קטגוריה:קנדיות שנולדו ב-1994
קטגוריה:קנדים שנפטרו ב-2017
לאונטיוס השני, קיסר האימפריה הביזנטית

**לאונטיוס** (ביוונית: **Λεόντιος**; נולד ככל הנראה 660 מת באוגוסט 705 או פברואר 706) היה קיסר האימפריה הביזנטית משנת 695 עד 698.

## ביוגרפיה
### עד לעלייתו לשלטון
מעט מאוד ידוע על ילדותו או בחרותו, הוא נולד באסיה הקטנה התקדם בסולם הדרגות של הממשל הביזנטי ו הוא היה סטרטגוס כלומר מושל צבאי של הפרובינציה אנטוליה ובשנת 682 הגיע לדרגה הגבוהה של "פטריקוס" (Patricus) מידי קונסטנטינוס הרביעי שמשמעותו קרבה מיוחדת לקיסר.

החל משנת 680 הדרדרה הח'ליפות של בית אומיה למלחמת אזרחים קשה שהפכה למלחמת כל בכל. לאחר קרבות מרים הצליח עבד אל-מלכ להשליט את מרותו על האימפריה המוסלמית אך רק באוקטובר 692 חיסל כוח אומיי את שארית המרד במכה והרג את עבדאללה אבן אל זובייר בכך השלים עבד אל-מלכ את איחוד ממלכתו. יוסטיניאנוס השני, קיסר האימפריה הביזנטית החליט לנצל את חולשת האומיים ותחת פיקודו של לאונטיוס ערכו החל משנת 686 סדרה של מהלכים צבאיים בארמניה וכפו על עבד אל-מלכ להיכנס למשא ומתן וחתימה על הסכם שלום שעיקרו התחייבות של האומיים לשלם לביזנטים מס שנתי.

בשנת 692 ניסה יוסטיניאנוס שוב להכות באומיים, צבא ביזנטי שגודלו לא ידוע, שכלל על פי המקורות הביזנטיים 30,000 שכירי חרב סלאבים ובפיקודו של לאונטיוס נכנס לשטח בשלטון בית אומייה דרך קיליקיה - חבל ארץ בקצה הדרומי של אסיה הקטנה, הגובלת עם קפדוקיה מצפון. בקרב שנערך ככל הנראה ליד העיר אלאיוסה סבסטה  נטה הקרב תחילה לצד הביזנטים אך משערקו השכירים הסלבים לצד המוסלמי הובס הצבא הביזנטי ושרידיו נסוגו בבושת פנים לאונטיוס שילם על הכישלון באופן אישי ונשלח לכלא על ידי הקיסר. הוא שוחרר בשנת 695 וקיבל את התואר סטרטגוס של הפרובינציה של דרום יוון. לאונטיוס ניצל את שחרורו מהכלא ואת עמדת הכוח שבה היה על מנת למרוד כנגד יוסטיניאנוס ולתפוס את השלטון ולאחר שכרת את אפו של יוסטיניאנוס הוא הוגלה לחרסון שבקרים.

### תקופת שלטונו
תקופת שלטונו של לאונטיוס הייתה קצרה ולא מספקת, הוא עסק בעיקר ביוזמה של פשיטות מהירות אל מעבר לקווי הגבול ונסיגות מהירות באותה מידה על מנת להימנע מעימותים וקרבות. צבאות בית אומיה לא התרשמו מהפעילות הצבאית הביזנטית והקישו כי למעשה שלטונו של לאונטיוס סובל מחולשה ופלשו לאפריקה בשנת 696 וכבשו את העיר המרכזית של הפרובינציה - קרתגו בשנת 697, כוח תגבורת ביזנטי נלחם עם הפולשים אך נסוג בבושת פנים לאי כרתים, שם החליטו הקצינים להפנות את מרצם לכוון מבטיח יותר. הם הכריזו על אחד הקצינים, אדם בשם אפסימר (Apsimar) לקיסר והוא הכריז על עצמו כטיבריוס השלישי. המורדים אספו את כוחות הצבא שעמדו תחת פיקודם והפליגו לקונסטנטינופול ושמו את העיר תחת מצור. לאחר מספר חודשים, במהלכם השתוללה בעיר מגפת דבר, נכנס טיבריוס לעיר כמנצח תפס את לאונטיוס כרת את אפו והיגלה אותו למאסר במנזר.

### מותו של לאונטיוס
בשנת 705 חזר יוסטיניאנוס השני לזירה הפוליטית, הוא הצליח לכבוש את קונסטנטינופול בעזרת בני בריתו הבולגרים וחגג את ניצחונו בכך שהביא את יריביו לאונטיוס וטיבריוס להיפודרום המפורסם של העיר שם הוא שם אותם ללעג בפני תושבי העיר ולאחר מכן, הוציא אותם להורג. על פי כרוניקון אלטינטה , גופותיהם של לאונטיוס וטיבריוס נזרקו ביחד לים אך נמצאו מאוחר יותר מחדש ונקברו באי קינליאדה.

## קישורים חיצוניים

* 

קטגוריה:קיסרי האימפריה הביזנטית
קטגוריה:אישים שהוצאו להורג
יום שישי!

**יום שִׁישִׁי!** () הוא ערוץ טלוויזיה בידורי פדרלי רוסי. רשת השידורים של ערוץ הטלוויזיה מבוססת על תוכניות הבידור המקוריות בהפקה עצמאית, כמו גם על הפקות של ערוצי טלוויזיה אוקראינים. ערוץ הטלוויזיה החל לשדר ב-31 במאי 2013 בתדר הארצי של ערוץ הטלוויזיה MTV רוסיה.

## היסטוריה
בתחילת דצמבר 2012 הופיע בעיתונות מידע על סגירתו האפשרית של ערוץ MTV רוסיה. לאחר זמן מה, המנכ"ל של ערוץ הטלוויזיה ניקולאי קרטוזיה אישר כי ב-1 ביוני 2013, ערוץ טלוויזיה בידור בשם "יום שישי!" יחליף את תדר השידור של MTV. מ-24 בדצמבר 2012 עד 14 באפריל 2013 שידרה MTV רוסיה שומרי מסך עם ספירה לאחור של השבועות והימים שלפני השקת הערוץ החדש. בסוף מסך הפתיחה הייתה הסיסמה "היכנסו לאווירה לקראת הקיץ!" ב-11 בפברואר 2013, "MTV רוסיה" (שהייתה בבעלות חברת Energiya-TV) רכשה את שם הערוץ. מ-15 באפריל עד 30 במאי 2013, MTV רוסיה הציגה הודעות על הקרנת בכורה. הסיסמה שונתה ל"כנסו לאווירה לקראת יום שישי!". ב-31 במאי 2013 בשעה 0:00, הערוץ החדש החל בשידורי מבחן. בפינה השמאלית של המסך הופיע שעון. ב-1 ביוני 2013 בשעה 0:00, ערוץ "יום שישי!" החל בשידורים סדירים. בתחילת השידור ערוץ הטלוויזיה מיצב את עצמו כערוץ טלוויזיה כללי לבידור. בשידור, לרוב, היו תוכניות הומוריסטיות וחלק קטן מהתוכניות באוויר היו מהפקות של "MTV רוסיה", אך בהמשך כמעט כולן נסגרו. הערוץ עבר להתמקד בהצגת תוכניות נסיעות, על פעילויות בחיק הטבע וקניות.

בפברואר 2014 עבר ערוץ הטלוויזיה לבעלות חברת גזפרום-מדיה לאחר שהחברה רכשה 100% ממניות ProfMedia, לצד ערוצי הטלוויזיה NTV, TNT, 2x2 ו-TV-3. במרץ 2015 הפך ערוץ הטלוויזיה לחלק מחטיבת שידורי הטלוויזיה של גזפרום-מדיה ומשרדו ממוקם במרכז העסקים Diamond Hall (בשדרות אולימפיסקי 14 במוסקבה), במרכז המשלב את משרדי ערוצי הטלוויזיה TNT, "2x2" ו-"TV-3".

ב-30 בספטמבר 2015 נכנס הערוץ לחבילה השנייה של ערוצי הטלוויזיה הדיגיטלית ברוסיה (DVB-T2). ב-1 באוקטובר 2015 הערוץ החליף את ערוץ הטלוויזיה "ספורט פלוס" בחבילה השנייה.

ב-1 באוגוסט 2017, ערוץ הטלוויזיה החל לשדר שידורי מבחן של הגרסה הבינלאומית של ערוץ הטלוויזיה. באוקטובר 2017, "שישי! הבינלאומי" החל בשידורים סדירים. באפריל 2018 השיק ערוץ הטלוויזיה את שידור האינטרנט שלו בפורמט High Definition באתר הרשמי של הערוץ וכן בפלטפורמת Yandex. בסוף יולי 2018, בשל סכסוך בין יאנדקס וגזפרום-מדיה, יום שישי! יחד עם ערוצי טלוויזיה אחרים של אחזקת המדיה לא נכללו בשידורי Yandex.

ב-17 באוקטובר 2018 עבר ערוץ הטלוויזיה לפורמט השידור 16:9.

## הפקות מקור בולטות
* אוריול ורשקה, תוכנית בידור
* משטרת התיירות, סדרה קומית
* מילודרמה, סדרה דרמטית

## קישורים חיצוניים

* 

## הערות שוליים

קטגוריה:ערוצי טלוויזיה רוסיים
קטגוריה:2013 ברוסיה
קטגוריה:גזפרום מדיה
מדריך הבייביסיטר לציד מפלצות (סרט)

**מדריך הבייביסיטר לציד מפלצות** (באנגלית: **A Babysitter's Guide to Monster Hunting**) הוא סרט קומדיית-אימה אמריקאי, שבוים על ידי הבמאית רייצ'ל טלליי. הסרט מבוסס על טרילוגיית הספרים באותו השם מאת הסופר ג'ו בלריני, שגם כתב את התסריט לסרט. בסרט מככבים תמרה סמארט, טום פלטון, אינדיה מור ואונה לורנס.

## תקציר העלילה
עלילת הסרט עוקבת אחר שמרטפית בשם קלי פרגוסון, שנאלצת לצאת למשימה למצוא את הילד עליו היא משמרטפת, לאחר שהוא נחטף על ידי הבוגימן. במהלך משימה זו, קלי מגלה כי קיימת חברה סודית של שמרטפיות ושמרטפים המגנים על הילדים עליהם הם משמרטפים, במקביל לעולם שלם של מפלצות, בהם היא נאלצת להילחם.

## צוות השחקנים והדמויות
* תמרה סמארט – **קלי פרגוסון**
* טום פלטון – **הבוגימן**
* אונה לורנס – **ליז לרו**
* אינדיה מור – **פגי דרוד**
* אלסיו סאלזוטו
* איאן הו – **ג'ייקוב זלמן**
* מומונה טמאדה – **שמרטפית מיפן**
* קמרון בנקרופט – **פיט פרגוסון**

## הפצה
הסרט עלה לשידור בכל הפלטפורמות של שירות הזרמת המדיה של נטפליקס ב-15 באוקטובר 2020, עם תרגום לשפת המקור ודיבוב לשפות שונות.

## קישורים חיצוניים

* 

## הערות שוליים

קטגוריה:סרטי אימה אמריקאיים
קטגוריה:סרטי אימה מ-2020
קטגוריה:סרטי קומדיה אמריקאיים
קטגוריה:סרטי פנטזיה אמריקאיים
קטגוריה:סרטים לכל המשפחה
קטגוריה:נטפליקס: סרטים
קטגוריה:סרטים אמריקאיים משנת 2020
קטגוריה:סרטי 2020